Allah..Kanjeng Paman Raden Mas Mohammad Ikhsan Wirun Wiranto sayektos yoganipun Kanjeng Eyang Kakung Kalasan, Kanjeng Raden Tumenggung Hasan Midaryo lan Kanjeng Eyang Putri Kalasan, Nyai Siti Dariyah ingkang kaping gangsal, utawi putro Ragil. Panjenenganipun Kanjeng Paman, punika gadah asma alit "Ikhsan" utawi "Irun", mijil wonten ing tlatah Prambanan, Sleman, Ngayogyokarto. Piyambakipun satunggiling putronipun Kanjeng Eyang Kakung Hasan Midaryo Kalasan ingkang anggadahi tumetesing bakat ing olah kesenian, antawisipun : tata olah seni pencak silat, seni lukis, seni tata dekorasi lan ugi seni tari klasik Jawi. Samangsa taksih anemipun, Kanjeng Paman Ikhsan nate nderek Paguyuban Pagelaran Sendratari Ramayana ing Candi Prambanan. Salah satunggilipun dadhos Raden Hanoman wonteng ing gelar lakon "Hanoman Duto' lan lakon "Hanoman Obong".Kanjeng Paman Ikhsan netebi wajib sekolah saking SD dumugi SMP wonten ing Prambanan lan ing Wonosari, rikala semanten Kanjeng Eyang Kakung Hasan Midaryo Kalasan taksih netebi tugasipun dadhos satunggiling Mantri Polisi ing jaman pendudukan Jepang dumugi jaman geger G.30 S/PKI antawis warsa 1966. Salajengipun, Kanjeng Paman Ikhsan netebi wajib sekolah SMA ing Kulon Progo rikolo Kanjeng Eyang Hasan Midaryo Kalasan netebi wajib dadhos Penewu utawi Camat ing Kecamatan Lendah, lajeng Camat ing Kecamatan Panjatan ngantos katugasaken pemerintah ing Pemda Kabupaten Kulon Progo ing kuto Wates.Kanjeng Paman Ikhsan lan sedaya kadhang sepuhipun sami nderek pindah papan ing pundhi kemawon Eyang Kakung Hasan Midaryo Kalasan